[{"text_idx": "#000006", "text": "Gwasanaeth Aelodau Artiffisial a Chyfarpar (ALAS)"}, {"text_idx": "#000008", "text": "Fy Adferiad Corfforol o Covid -19"}, {"text_idx": "#000009", "text": "Problemau cyffredin y gallech chi eu profi yn ystod eich arhosiad gofal critigol"}, {"text_idx": "#000010", "text": "Ar o\u0302l bod yn ddifrifol wael efallai y byddwch chi\u2019n profi heriau corfforol a seicolegol parhaus. Gall y rhain barhau a/neu newid wrth i chi symud ymlaen drwy eich adferiad o\u2019r uned gofal critigol i\u2019r ward ac yna gartref."}, {"text_idx": "#000012", "text": "Dyma rai o\u2019r anawsterau cyffredin y mae pobl yn eu profi yn dilyn arhosiad gofal critigol, a gwybodaeth ac adnoddau i\u2019ch helpu i reoli\u2019r problemau hyn."}, {"text_idx": "#000013", "text": "Yn ystod salwch critigol gall eich ysgyfaint a\u2019ch cyhyrau anadlu fynd yn wan ynghyd a\u0302 rhannau eraill o\u2019ch corff. Pan fyddwch chi\u2019n ddifrifol wael, efallai y bydd peiriant anadlu yn eich helpu i anadlu. Mae\u2019r peiriant hwn yn gwthio aer i\u2019r ysgyfaint a gellir ychwanegu ocsigen os oes angen. Gall eich ysgyfaint fynd yn wan ar o\u0302l bod ar y peiriant hwn gan fod y peiriant yn gwneud gwaith y cyhyrau anadlu er mwyn rhoi cyfle iddyn nhw orffwys tra byddwch chi\u2019n sa\u0302l."}, {"text_idx": "#000015", "text": "Bydd rhai pobl angen tiwb traceostomi wrth gael gofal critigol. Dyma diwb sy\u2019n cael ei roi i mewn yn y llwybr anadlu (pibell wynt) er mwyn eich helpu i anadlu. Fel arfer bydd yn cael ei osod dros dro ac yn cael ei ddefnyddio tra bydd y ti\u0302m gofal critigol yn gweithio i\u2019ch tynnu oddi ar y peiriant anadlu. Unwaith y byddwch chi\u2019n gallu anadlu heb y peiriant anadlu, bydd y ti\u0302m gofal critigol yn gweithio i leihau eich dibyniaeth ar y traceostomi a\u2019i dynnu pan fydd yn ddiogel i wneud hynny."}, {"text_idx": "#000018", "text": "Os hoffech chi gael rhagor o wybodaeth yngly\u0302n a\u0302 rheoli eich anadlu ar o\u0302l salwch critigol, cliciwch ar y ddolen isod:"}, {"text_idx": "#000019", "text": "Anadlu ar o\u0302l salwch critigol (dolen i daflen wybodaeth gamau ICU \u2013 Problemau Anadlu 2020 v2009.indd)"}, {"text_idx": "#000024", "text": "Gall eich ti\u0302m therapi eich helpu gydag ymarferion ac offer adsefydlu mwy penodol ar ofal critigol."}, {"text_idx": "#000026", "text": "Nid yw\u2019n anarferol cael trafferth cyfathrebu pan fyddwch chi mewn gofal critigol. Gall hyn fod oherwydd y tiwbiau anadlu sy\u2019n eich atal rhag defnyddio eich llais, trawma/difrod oherwydd y tiwbiau anadlu sy\u2019n effeithio ar eich tannau lleisiol neu anaf i\u2019ch ymennydd sy\u2019n effeithio ar leferydd ac iaith."}, {"text_idx": "#000029", "text": "Dyma gyflwyniad cyffredinol i\u2019r effaith y gall arhosiad mewn gofal critigol ei gael ar eich anghenion maethol."}, {"text_idx": "#000030", "text": "Bydd rhai pobl yn gwella\u2019n gyflym ac ni fydd angen llawer o gefnogaeth barhaus arnynt. Fodd bynnag, bydd eraill angen mwy o amser a help gyda\u2019u hadferiad."}, {"text_idx": "#000031", "text": "Pan fydd pobl yn cyrraedd gofal critigol, yn aml iawn ni fyddan nhw\u2019n gallu bwyta nac yfed fel yr oedden nhw a bydd angen gosod tiwb bwydo. Bydd y rhan fwyaf o bobl yn cael tiwb bwydo wedi\u2019i osod drwy\u2019r trwyn, i lawr i\u2019r gwddf ac i mewn i\u2019r stumog."}, {"text_idx": "#000035", "text": "Yn ystod ac ar o\u0302l bod mewn gofal critigol, mae\u2019n beth digon cyffredin cael trafferth bwyta ac yfed am sawl rheswm. Dyma ambell un:"}, {"text_idx": "#000038", "text": "Bydd rhai pobl yn cael trafferth llyncu (dysffagia). Gall gweithrediad llyncu gael ei effeithio hefyd yn ystod salwch critigol o ganlyniad i drawma o diwbiau anadlu, gwendid cyffredinol a niwed i\u2019r ymennydd a\u2019r nerfau."}, {"text_idx": "#000041", "text": "Cliciwch yma am ragor o wybodaeth am anawsterau llyncu (dysffagia) ar o\u0302l mewndiwbio."}, {"text_idx": "#000044", "text": "Os oes gennych chi rai o\u2019r problemau uchod, mae cymorth ac arweiniad ar sut i oresgyn yr anawsterau yn y dolenni canlynol:"}, {"text_idx": "#000050", "text": "Mae bod yn sa\u0302l ac yn yr ysbyty yn gallu effeithio ar eich cof a\u2019ch meddwl. Efallai eich bod chi\u2019n teimlo\u2019n ddryslyd ac yn ei chael hi\u2019n anodd canolbwyntio a deall beth sy\u2019n digwydd o\u2019ch cwmpas. Efallai y byddwch chi hefyd yn ei chael hi\u2019n anodd cofio pethau. Mae hyn yn arferol, a bydd yn gwella dros amser wrth i\u2019ch cyflwr corfforol wella."}, {"text_idx": "#000059", "text": "Help us improve Keeping Me Well!"}]